TEE

Διεθνές Συνέδριο «Energy in Buildings Northern Hellas 2026»
2026-03-28 09:00 - 17:30 (Europe/Athens) | Grand Hotel Palace, Μοναστηρίου 305, Θεσσαλονίκη, Ελλάδα
Διεθνές Συνέδριο με θέμα «Energy in Buildings Northern Hellas 2026» διοργανώνει το ASHRAE Hellenic Chapter το Σάββατο 28 Μαρτίου 2026, ώρες 09.30-17.30, στο Grand Hotel Palace στη Θεσσαλονίκη.
Το Συνέδριο, τις εργασίες του οποίου θα χαιρετήσει ο πρόεδρος του ΤΕΕ/ΤΚΜ Ηλίας Περτζινίδης, θα φιλοξενήσει διακεκριμένους ομιλητές από χώρες της ΕΕ και την Ελλάδα, με στόχο να αναδείξει για ακόμη μία φορά τις σημαντικότερες τάσεις στην Απανθρακοποίηση, τη Βιωσιμότητα και την Εξοικονόμηση Ενέργειας, καθώς και να παρουσιάσει μελέτες περίπτωσης και ακαδημαϊκές συνεδρίες από κορυφαία Ελληνικά και Διεθνή Ιδρύματα.
Μεταξύ άλλων, θα περιλαμβάνει Panel discussion για το HUB 26, το πρώτο μεγάλης κλίμακας βιοκλιματικό επιχειρηματικό πάρκο στη Βόρεια Ελλάδα, με τη συμμετοχή της Dimand και συνεργατών του έργου, παρουσίαση για τη Διαχείριση υδατικών πόρων και την ανθεκτικότητα στην Κλιματική Αλλαγή από τον Καθηγητή ΑΠΘ, Αγη Παπαδόπουλο, Case study Βιομηχανικού Αερισμού σε Γαλακτοβιομηχανία, Case study σε Στρατηγικές αφύγρανσης σε Φαρμακοβιομηχανία, ενότητα LEED και Βιωσιμότητας με τη συμμετοχή της LAMDA Development κ.α, κανονισμοί και εφαρμογές του R290, Integrated energy systems for Minimization of Operating Costs and Decarbonization από τον Drew Turner, ακαδημαϊκές ενότητες με παρουσιάσεις των τελευταίων ερευνητικών τάσεων στο δομημένο περιβάλλον.
Η ASHRAE (American Society of Heating, Refrigerating and Air-Conditioning Engineers) ιδρύθηκε το 1894 και πήρε την τελική της μορφή το 1959. Έχει πάνω από 57.000 μέλη σε 130 χώρες και 200 παραρτήματα σε 15 περιφερειακά τμήματα.
Το ελληνικό Παράρτημα της ASHRAE είναι ενεργό από το 1999, διοργανώνει συνέδρια και τεχνικές ημερίδες, μεταφέρει τεχνογνωσία και προσαρμόζει τα εργαλεία της ASHRAE στην ελληνική αγορά με τις ανάγκες και τις προκλήσεις της.
Το ASHRAE Hellenic Chapter, με 25 χρόνια ενεργής παρουσίας, συμβάλλει διαχρονικά στην επιτυχημένη ενημέρωση και εκπαίδευση των μηχανικών, λειτουργώντας ως γέφυρα μεταξύ Ακαδημαϊκής και Τεχνικής ή Εμπορικής κοινότητας. Περισσότερες πληροφορίες θα βρείτε στο www.ashrae.gr.
Είσοδος ΔΩΡΕΑΝ με προεγγραφή στον σύνδεσμο: https://www.ashrae.gr/REGISTRATION/.
Περισσότερες πληροφορίες για τους ομιλητές και το πρόγραμμα :
https://www.ashrae.gr//einb-nh2026.php

Female Entrepreneurial Week (FEW)
2023-11-07 08:00 - 2023-11-10 17:00
Ο Σύνδεσμος Επιχειρηματιών Γυναικών Ελλάδος – Σ.Ε.Γ.Ε. σε συνεργασία με την OECON Group, διοργανώνει από 7 έως 10 Νοεμβρίου 2023, στο Grand Hotel Palace, στη Θεσσαλονίκη, το Διεθνές συνέδριο «Εβδομάδα Γυναικείας Επιχειρηματικότητας – Female Entrepreneurial Week (FEW)» με το σύνθημα «Let’s Business Together».
Πληροφορίες: https://few.sege.gr/

Ημερίδα Δήμου Αμπελοκήπων Μενεμένης
2022-03-17 10:00 - 17:00
Ημερίδα με τίτλο “Προσέχουμε την πόλη μας, φροντίζουμε το περιβάλλον μας”, οργανώνει ο δήμος Αμπελοκήπων Μενεμένης, την Πέμπτη 17 Μαρτίου, στο πλαίσιο των δράσεων περιβαλλοντικής ευαισθητοποίησης. Η εκδήλωση θα πραγματοποιηθεί στις 10:00, στο Grand Hotel Palace (Μοναστηρίου 305, Θεσσαλονίκη).
Η εκδήλωση αφορά την δημοσιοποίηση των αποτελεσμάτων και την ενημέρωση του κοινού σχετικά με τις δράσεις που έλαβαν χώρα στο πλαίσιο της Πράξης: «Ενίσχυση οικολογικής συνείδησης και προώθηση περιβαλλοντικού εθελοντισμού στον Δήμο Αμπελοκήπων Μενεμένης».
Η πράξη έχει ενταχθεί στον Άξονα Προτεραιότητας «Προστασία του περιβάλλοντος και προώθηση της αποδοτικότητας των πόρων» του Επιχειρησιακού Προγράμματος «Κεντρική Μακεδονία 2014-2020». Σκοπός των δράσεων ήταν η ευαισθητοποίηση των κατοίκων του Δήμου Αμπελοκήπων – Μενεμένης και η εξοικείωση τους με τα περιβαλλοντικά προβλήματα που αντιμετωπίζει ο Δήμος τους και πιο συγκεκριμένα τα προβλήματα της υπερθέρμανσης, της ατμοσφαιρικής ρύπανσης, του θορύβου και της υποβάθμισης του αστικού περιβάλλοντος.
Περισσότερα: https://ecologiki-sinidisi.gr/

17ο Πανελλήνιο Συνέδριο Φυσικής «Η Φυσική συναντά τη κοινωνία»
2018-03-15 - 2018-03-18
Η Ένωση Ελλήνων Φυσικών (Ε.Ε.Φ.) διοργανώνει το 17ο Πανελλήνιο Συνέδριο Φυσικής με θέμα: «Η Φυσική συναντά τη κοινωνία» ανακαλύψεις – επιτεύγματα – προοπτική για τη Φυσική του 21ου αιώνα, από τις 15 έως τις 18 Μαρτίου 2018 στη Θεσσαλονίκη (ξενοδοχείο Grand Hotel). Η εκδήλωση πραγματοποιείται με τη συνδιοργάνωση και υπό την αιγίδα του Αριστοτελείου Πανεπιστημίου Θεσσαλονίκης, της Περιφέρειας Κεντρικής Μακεδονίας, του Δήμου Θεσσαλονίκης και του Οργανισμού Τουρισμού Θεσσαλονίκης
«Το συνέδριο φιλοδοξεί να αποτελέσει το βήμα από όπου διακεκριμένοι επιστήμονες, οι οποίοι διαπρέπουν στη χώρα μας και στο εξωτερικό, θα παρουσιάσουν τις εργασίες τους πάνω στη σύγχρονη Φυσική, τονίζεται σε ανακοίνωση. Παράλληλα, επιδιώκει να δώσει την ευκαιρία στους νέους ερευνητές να παρουσιάσουν τις εργασίες τους, στους φοιτητές να καταθέσουν την πρώτη τους εργασία, όπως επίσης και στους εκπαιδευτικούς να καταθέσουν τους προβληματισμούς και τις προτάσεις τους για την αναβάθμιση του μαθήματος της Φυσικής. Ιδιαίτερος στόχος του συνεδρίου είναι να χτίσει γέφυρες επικοινωνίας και συνεργασίας ανάμεσα στον επιστημονικό χώρο, την εκπαίδευση, την κοινωνία και τον πολίτη».
Θεματολογία του συνεδρίου:

Πυρηνική Φυσική
Αστρονομία, Αστροφυσική και Κοσμολογία
Ατομική και Μοριακή Φυσική
Φυσική Υψηλών Ενεργειών
Οπτική Φυσική και Lasers
Θεωρητική Φυσική
Φυσική της Ατμόσφαιρας και του Περιβάλλοντος
Εφαρμοσμένη Φυσική
Νανοτεχνολογία
Ιατρική Φυσική
Στατιστική Φυσική
Ιστορία και Φιλοσοφία της Φυσικής
Διδακτική της Φυσικής
Ειδική Αγωγή
STEM.

Πληροφορίες: Τηλ.210-3635701, eef.athens@gmail.com, www.eef.gr, www.eef17.gr

9ο Πανελλήνιο Συνέδριο Τεχνητής Νοημοσύνης
2016-05-18 - 2016-05-20
Η Ελληνική Εταιρεία Τεχνητής Νοημοσύνης (ΕΕΤΝ) -σε συνεργασία με το Τμήμα Πληροφορικής του ΑΠΘ- διοργανώνει από τις 18 ως τις 20 Μαΐου 2016, στη Θεσσαλονίκη, το 9ο Πανελλήνιο Συνέδριο Τεχνητής Νοημοσύνης (ΣΕΤΝ 2016).
Σκοπός του συνεδρίου είναι:
α) η συγκέντρωση των ερευνητών της ΤΝ με στόχο την διάχυση της γνώσης και την ενίσχυση των συνεργασιών,
β) η ενημέρωση του ακαδημαϊκού και ερευνητικού προσωπικού της χώρας με τις τελευταίες εξελίξεις στα αντικείμενα της ΤΝ,
γ) η προώθηση των ερευνητικών αποτελεσμάτων στη βιομηχανία και η διευκόλυνση της από κοινού ανάπτυξης πρωτοπόρων προϊόντων.
Στο πλαίσιο του συνεδρίου θα πραγματοποιηθούν επίσης: μία επίδειξη Ρομποτικής από μαθητές, φοιτητές και το ευρύτερο κοινό, δύο ομιλίες από τους διακεκριμένους καθηγητές Angelo Cangelosi του Πανεπιστημίου του Plymouth της Μ. Βρετανίας και Johannes Furnkranz του Πολυτεχνείου του Darmstadt της Γερμανίας και δύο ημερίδες (workshops) με τίτλους: “Τεχνητή Νοημοσύνη και το Διαδίκτυο των Αντικειμένων” και “Τεχνητή Νοημοσύνη στα Ευφυή Δίκτυα Ενέργειας”.
Πληροφορίες: http://setn2016.csd.auth.gr/, dvrakas@csd.auth.gr
